Nivelen varjoainetutkimus magneetissa eli magneettiartrografia

Sinulle on varattu aika magneettitutkimukseen. Ole hyvä ja täytä Magneettitutkimuksen esitietokysely sähköisesti OmaOYS asiointipalvelussa [www.omaoys.fi](http://www.omaoys.fi). Saat tekstiviestillä linkin sähköiseen esitietokyselyyn 7 vrk ennen tutkimusta. Jos sinulla ei ole mahdollisuutta täyttää kyselyä sähköisesti, niin täytä paperinen lomake (sivu 3–4) ja tuo se mukanasi tutkimukseen.

## Näin valmistaudut tutkimukseen

Saat syödä ja juoda normaalisti sekä ottaa lääkkeesi. **Poista korut ja lävistykset** tutkimuksen ajaksi, tee tämän jo etukäteen.

Lääkelaastarit ja glukoosimittarit poistetaan magneettiosastolla, joten uutta ei kannata vaihtaa ennen kuvausta.

Ennen tutkimusta metallia sisältävät vaatteet on riisuttava. Tarvittaessa sinulle annetaan sairaalan vaatteet. Arvoesineitä varten on lukollinen kaappi.

## Näin tutkimus tehdään

Magneettitutkimuksessa (MRI=magnetic resonance imaging) kuva muodostuu magneettikentän ja radioaaltojen avulla. Röntgensäteitä ei käytetä. Tutkimus on kivuton, eikä sillä ole todettu olevan haittavaikutuksia. Magneettitutkimuslaite on molemmista päistä avoin, valaistu ja hyvin tuuletettu tunneli (sisähalkaisija 70 cm ja pituus 160 cm). Tutkimuksen aikana sinulla on merkinanto- ja puheyhteys tutkimusta tekevään hoitajaan.

Radiologi laittaa ultraääniohjauksessa nivelonteloon puudute- ja tehosteainetta (Gadolinium). Kuvaushuoneessa tutkittava nivel laitetaan kelaan (radiotaajuuslähetin). kelan avulla saadaan tarkat kuvat. Tutkimusasento pyritään saamaan mahdollisimman mukavaksi. Sinun tulee pysyä paikoillaan tutkimuksen aikana.

Magneettikuvaukseen liittyy voimakas ääni. Tämän vuoksi saat kuulosuojaimet. Useimmissa tutkimuksissa on mahdollista kuunnella radiota.

Tutkimus kestää valmisteluineen noin tunnin. Magneettilaitteella kuvataan myös päivystyspotilaita, mikä saattaa aiheuttaa muutoksia aikatauluun. Varaa riittävästi aikaa tutkimukseen.

## Tutkimuksen jälkeen

Pidä pistokohta kuivana seuraavaan päivään asti (1vuorokausi). Älä rasita niveltä 12 tuntiin (ei rasittavaa liikuntaa). Tehosteaine poistuu elimistöstä virtsan mukana.

Tutkimuksen tuloksesta tiedottaa hoitava lääkäri.

## Yhteystiedot/tutkimuspaikka

Oulun yliopistollisessa sairaalassa tutkimuksia tehdään kahdella röntgenosastolla:

**G-kuvantaminen**: Kiviharjuntie 9, **G-rakennus** (Avohoitotalo), R-kerros.

**B-kuvantaminen**: Kajaanintie 50, Oulu, **B-rakennus**, 0-kerros. Ilmoittautuminen **B1, 0-kerros**.

Puhelinnumero: 040-581 1728, voit ottaa yhteyttä arkisin klo 8.00–14.00

**Magneettitutkimuksen esitietolomake**

Magneettitutkimus on turvallinen kuvantamismenetelmä. Tietyt metalli- ja vierasesineet saattavat aiheuttaa kuviin häiriöitä/vaaratilanteen tai rikkoutua kuvauslaitteen voimakkaassa magneettikentässä.

Täytä tämä lomake, vaikka olisit täyttänyt lomakkeen aikaisemminkin. Jos saattaja tulee mukaan tutkimushuoneeseen, hänen on huomioitava samat turvallisuustekijät.

|  |
| --- |
| Suku- ja etunimet |
| Henkilötunnus | Pituus | Paino |

**Lääkärin vastaanotto- tai soittoaika tutkimustulosten kuulemista varten** \_\_\_\_\_\_\_\_\_\_\_\_\_\_\_\_\_\_\_\_ **pvm/klo**

**Ota yhteyttä puh. (08) 315 2497, jos vastaat kyllä johonkin seuraavista kysymyksistä**

Kyllä \_\_\_ Ei\_\_\_ Sydämentahdistin, hermostimulaattori tai sisäkorvaistute

Kyllä \_\_\_ Ei\_\_\_ Lääkeainepumppu (insuliinipumppu, kipupumppu jne.)

Kyllä \_\_\_ Ei\_\_\_ Muita elektronisia laitteita tai poistetun laitteen johtoja

Kyllä \_\_\_ Ei\_\_\_ Metallisiruja, hauleja tai luoteja

Kyllä \_\_\_ Ei\_\_\_ Oletko raskaana?

Kyllä \_\_\_ Ei\_\_\_ Häiritsevää ahtaan paikan kammoa?

Kyllä \_\_\_ Ei \_\_ Käytkö dialyysissä?

**Vastaa myös seuraaviin kysymyksiin (ei tarvitse ottaa yhteyttä)**

Kyllä \_\_\_ Ei\_\_\_ Nivelproteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita proteeseja; mitä missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Tukilevyjä tai –ruuveja; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Keinotekoinen sydänläppä

Kyllä \_\_\_ Ei\_\_\_ Välikorvaproteesi

Kyllä \_\_\_ Ei\_\_\_ Verisuoniproteeseja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Stenttejä; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Shuntteja

Kyllä \_\_\_ Ei\_\_\_ Laskimoportteja tai muita katetreja

Kyllä \_\_\_ Ei\_\_\_ Leikkausklipsejä tai koileja; missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Muita vierasesineitä; mitä, missä? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Verensokerisensori (poistettava tutkimuksen ajaksi)

Kyllä \_\_\_ Ei\_\_\_ Insuliinipumppu (poistettava tutkimuksen ajaksi)

Kyllä \_\_\_ Ei\_\_\_ Lääkelaastari (poistettava tutkimuksen ajaksi)

Kyllä \_\_\_ Ei\_\_\_ Kuulolaite (poistettava tutkimuksen ajaksi)

Kyllä \_\_\_ Ei\_\_\_ Lävistyksiä, koruja esim. ripsikoru (poistettava tutkimuksen ajaksi)

Kyllä \_\_\_ Ei\_\_\_ Ehkäisykierukka tai sterilisaatioklipsit

Kyllä \_\_\_ Ei\_\_\_ Tatuointeja tai kestopigmentointeja, missä? \_\_\_\_\_\_\_\_\_\_\_\_\_\_\_\_\_\_\_\_\_\_

Kyllä \_\_\_ Ei\_\_\_ Munuaisten vajaatoimintaa (ei ole este tehosteaineen käytölle)

**Tarkentavia tietoja esim. leikkausten ajankohta ja paikka:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lomakkeen täyttäjän allekirjoitus ja päiväys**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**